**ΑΠΟΦΑΣΕΙΣ ΕKTΑΚΤΗΣΓΕΝΙΚΗΣ ΣΥΝΕΛΕΥΣΗΣ**

**της 6.7.2017**

Η ΕΛΛΗΝΙΚΑ ΠΕΤΡΕΛΑΙΑ Α.Ε. ανακοινώνει ότι πραγματοποιήθηκε Έκτακτη Γενική Συνέλευση των Μετόχων της, την 6η Ιουλίου 2017, στις 10.00 στις εγκαταστάσεις της Εταιρείας στον Ασπρόπυργο Αττικής, 17ο χιλιόμετρο Εθνικής Οδού Αθηνών-Κορίνθου.

Παρέστησαν, είτε αυτοπροσώπως είτε νομίμως εκπροσωπούμενοι, 196 μέτοχοι, που αντιπροσωπεύουν 261.339.328 κοινές ονομαστικές μετοχές και δικαιώματα ψήφου, επί συνόλου 305.635.185 κοινών ονομαστικών μετοχών, ήτοι ποσοστό 85,51% του καταβεβλημένου μετοχικού κεφαλαίου.

Η Έκτακτη Γενική Συνέλευση έλαβε τις ακόλουθες αποφάσεις, επί των κατωτέρω θεμάτων της ημερήσιας διάταξης :

**1ο ΘΕΜΑ:** **Παρασχέθηκε η ειδική άδεια σύμφωνα με το άρθρο 23α του κ.ν. 2190/1920 για τη σύναψη Μνημονίου Συμφωνίας μεταξύ του ΕΛΛΗΝΙΚΟΥ ΔΗΜΟΣΙΟΥ, του «ΤΑΜΕΙΟΥ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙΟΥΣΙΑΣ ΤΟΥ ΔΗΜΟΣΙΟΥ Α.Ε» και της «ΕΛΛΗΝΙΚΑ ΠΕΤΡΕΛΑΙΑ Α.Ε.» αναφορικά με την από κοινού πώληση της συμμετοχής τους στον «ΔΙΑΧΕΙΡΙΣΤΗ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ (ΔΕΣΦΑ) Α.Ε.»**

Συνολικός αριθμός μετοχών για τις οποίες δόθηκαν έγκυρες ψήφοι / συνολικός αριθμός έγκυρων ψήφων: 261.339.328 που αντιστοιχούν σε ποσοστό 85,51% του καταβεβλημένου μετοχικού κεφαλαίου.

|  |  |  |  |  |  |
| --- | --- | --- | --- | --- | --- |
| Αριθμός ψήφων υπέρ:  | 255.542.653 | Κατά: | 0 | Αποχή: | 0 |

**2ο ΘΕΜΑ:** **Καθορίστηκε η χρονική διάρκεια απόκτησης από την Εταιρεία μετοχών της κατά το άρθρο 16 κ.ν. 2190/1920 προς υλοποίηση του εναλλακτικού τρόπου άσκησης του δικαιώματος προαίρεσης αγοράς και διάθεσης ιδίων μετοχών, η οποία ορίστηκε μέχρι τις 05.12.2018.**

Συνολικός αριθμός μετοχών για τις οποίες δόθηκαν έγκυρες ψήφοι / συνολικός αριθμός έγκυρων ψήφων: 261.339.328 που αντιστοιχούν σε ποσοστό 85,51% του καταβεβλημένου μετοχικού κεφαλαίου.

|  |  |  |  |  |  |
| --- | --- | --- | --- | --- | --- |
| Αριθμός ψήφων υπέρ: | 255.452.653 | κατά: | 5.883.479 | Αποχή: | : 3.196 |
|  |  |  |  |  |  |

 ΜΑΡΟΥΣΙ 7.7.2017